околната среда;
 е)
 други области, които могат да бъдат съвместно съгласувани, като например медицинските, научните, икономическите, регулаторните, социалните и административните аспекти на усилията за смекчаване на последиците от катастрофата.
 ГЛАВА 2
 Макро-икономическо сътрудничество
 Член 343
 ЕС и Украйна улесняват процеса на икономически реформи, като си сътрудничат за подобряване на разбирането за основните механизми на своите икономики и за формулиране и прилагане на икономическата политика в условията на пазарна икономика. Украйна се стреми да изгради функционираща пазарна икономика и постепенно да сближи своите политики с политиките на ЕС в съответствие с водещите принципи на макроикономическа стабилност, стабилни публични финанси и устойчивост на платежния баланс.
 Член 344
 За постигането на целите, посочени в член 343 от настоящото споразумение страните си сътрудничат, като:
 а)
 обменят информация относно макроикономическите параметри и перспективи и относно стратегиите за развитие;
 б)
 анализират съвместно икономически въпроси от взаимен интерес, включително мерките на икономическата политика и инструментите за тяхното прилагане, като например методи за икономическо прогнозиране и изработване на стратегически програмни документи с цел да се укрепи процеса на изготвяне на политики в Украйна в съответствие с принципите и практиките на ЕС;
 в)
 обменят експертни знания и опит в сферата на макроикономиката;
 г)
 сътрудничеството ще включва също и обмен на информация относно принципите и функционирането на Европейския икономически и паричен съюз (ИПС).
 Член 345
 Ще се провежда редовен диалог по въпросите от обхвата на глава 2 от дял V (Икономическо и секторно сътрудничество) от настоящото споразумение.
 ГЛАВА 3
 Управление на публичните финанси: бюджетна политика, вътрешен контрол и външен одит
 Член 346
 Сътрудничеството в областта на управлението на публичните финанси има за цел да се гарантира изработването на бюджетна политика и стабилни системи за вътрешен контрол в публичния сектор и за външен одит, основани на международни стандарти и съвместими с основните принципи на отчетност, прозрачност, икономичност, ефикасност и ефективност.
 Член 347
 Страните обменят информация, опит и най-добри практики и предприемат и други действия, по-специално за следното:
 1.
 В областта на бюджетната политика:
 а)
 разработване на система за средносрочно бюджетно прогнозиране/планиране;
 б)
 подобряване на програмно ориентирани подходи в бюджетния процес и анализ на ефикасността и ефективността на изпълнението на бюджетните програми;
 в)
 подобряване на обмена на информация и опит относно планирането и изпълнението на бюджета и относно държавния дълг.
 2.
 В областта на външния одит:
 —
 прилагане на стандартите и методите на Международната организация на върховните одитни институции (ИНТОСАЙ), както и обмен на най-добри практики в ЕС в областта на външния контрол и одит на публичните финанси, като се отделя особено внимание върху независимостта на съответните органи на страните;
 3.
 В областта на вътрешния финансов контрол в публичния сектор:
 —
 по-нататъшно развитие на системата за вътрешен финансов контрол в публичния сектор посредством хармонизиране с международно признати стандарти (Институт на вътрешните одитори (IIA), Международна федерация на счетоводителите (IFAC), ИНТОСАЙ) и методологии, както и с най-добрите практики на равнище ЕС за вътрешен контрол и вътрешен одит в държавните органи;
 4.
 В областта на борбата с измамите:
 —
 подобряване на методите за борба и предотвратяване на измамите и корупцията в областта от обхвата на